  Виталий Пронин Ӵошатсконэ пыриськизы вань ёросъёсысь 1 сюрс 400 пала спортсменъёс. 1-тӥ группа 2-тӥ группа 3-тӥ группа Гурт шудонъёслы луыса ёрос центр тодманы луонтэм выльдӥськиз: чебер стадион ворекъя, ульчаын трос сяськаос будо, калыклы шутэтскон интыос, пыдын ветлон тротуаръёс лэсьтэмын, сюресъёс асфальтэн шобыртэмын, пичиез но арлыдоез шумпотэмын фонтанлы, куноос патретэ пуксё «Я люблю Грахово» гожтэм дорын. 30-тӥ гужем Гурт шудонъёсын спортысь 17 амалъя 133 комплект медальёс шудытӥськизы. Гурт шудонъёсын туэ нырысьсэ вожвылъяськизы механизаторъёс, скал кыскисьёс но турнасьёс. Соос ас удысазы ужаны быгатэмзэс возьматӥзы, суй кужымзэс эскеризы но бызьылӥзы. Озьыен, ӵошатсконын вормизы: I группа1-тӥ инты - Дэри ёрос2-тӥ инты - Пичи Пурга ёрос3-тӥ инты - Ува ёросII группа1-тӥ инты - Кез ёрос2-тӥ инты - Кизнер ёрос3-тӥ инты - Алнаш ёросIII группа1-тӥ инты - Юкаменск ёрос2-тӥ инты - Грахов ёрос3-тӥ инты - Сьӧлта ёросПусйыны кулэ, 30-тӥ Гурт шудонъёсын вормисе потэмъёс Удмуртилэсь данзэ утёзы Россиысь 13-тӥ Гурт шудонъёсын, кудӥз ортчыны кулэ 17-тӥ - 22-тӥ июле Пенза городын. Нош вуоно гужем шаерысьтымы гурт спортсменъёсты пумиталоз Балезино ёрос. Валентина Емельянова  